Q=14	C=0	SS=0	LS=4	PS=14	DC=0	LC=0	SD=0	BS=2	G0=12	G1=11	G2=6	DLID=ber_Latn	BODY=Ɛebderreḥman Bugarmuḥ - Wikipedia, tasanayt tilellit\n(Yettusmimeḍ seg Abderreḥman Bugarmuḥ)\nIwzellagen, Fuṛaṛ 25, 1936\nLezzayer, Fuṛaṛ 3, 2013\nƐebderreḥman Bugarmuḥ (s trumit: Abderrahmane Bouguermouh), d amseḍru n isura n tiliẓri d sinima aqbayli. Ilul ass n 25 di Fuṛaṛ aseggas 1936 deg uqbu, tamnaṭ n Bgayet, yemmut ass n 3 Fuṛaṛ aseggas 2013 di ldzayer.\nD netta i d-isufɣen asaru ameqqran amezwaru s tmaziɣt / taqbaylit deg aseggas 1996. Isem-is Tawrirt yettwattun (La colline oubliée), i yellan d adlis umyaru Mulud At Mɛammar.\nTameddurt-is[ẓreg | ẓreg aɣbalu]\nIlul deg uzellagen ass n 25 Fuṛaṛ aseggas 1936, yella d mmis n uselmad n uɣarbaz afṛansi aqbuṛ, yemma-s ur teɣri ara, maca d tin yesnen aṭas tamedyazt d Ccna aqbayli. Yekcem s aɣerbaz alemmas deg Ṣṭif anida yedder iwala ayen iḍran ussan n mayu 1945.\nAsegwas 1957 yemmuger-d amaru Mouloud At Mammar, i yuɣalen d amdakel-is ameqṛan. Iɛedda seg IDHEC (Institut des hautes des Etudes Cinématographiques) deg useggas 1960; Bugermuḥ isker tidwilin i Tiliẓri RTF di Cognac Jay.\nAseggas 1963 yuɣal-d ɣer tmurt iwakken ad ittekki deg usnulfu n CNCA (Centre National Cinématographique Algérien), win seg anda tessufɣen deg 1964 ɣef tiktiwin ines. Aseggas 1965 seg uḍris n Malek Ḥeddad yessufeɣ-d (comme une âme) asaru s tmaziɣt, asaru agi ur yettwaqbel ara seg uɣlif adzayri i t-yebɣan s taɛrabt; Sinna yunag ɣer lpari yessufeɣ-d asaru s tefṛansist, ayagi dayen is-d yewwin astixer i tikelt tisnat, d-huddu n uaru. asrau yagi werǧin i d-yeffeɣ ar assa.\nSeg 1965 armi 1968 isker-d amazrar n imselɣet yerna yewwi-d tamusni d imusnawen iqedcen ɣef timmuzɣa, gar-asen mass Ḥannuz, Ṭawes Amṛuc, Mulud At Mammar, Mulud Baṭuc, Muḥend Aɛrab Bessaɛud. Amseḍru yerra ddahn-is ɣer yiwen imselɣet (usaru) aɣermiw, sinna isker-d asaru la grive aseggas 1967. Asaru i d-yewwin aṭas n warazen, yerna d win yellan ɣur ineɣmasen d amenzu deg usarag Adzayri.\nAseggas 1968, issars La coline oubliée Tawrirt yettwattun anda yura dakken asaru yagi ur yezmir ad yettwaxdem ala s teqbaylit, maca asenfaṛ agi rran-t-id (ugin-t) mebla asegzi. Ayagi yeǧǧa-t ad yidir iseggasen mebla leqdic, armi d asegwas 1973 anida i d-isker d Mohamed Lakhdar Hamina deg Chronique des années de braises.\nIssufɣed (isker-ed) i Tiliẓri wa deffir wayeḍ les oiseaux de l'été, aseggas 1978 d Kahla oua beida, aseggas 1980, i d-yemmugren tarennawet tameqqṛant. aseggas 1987, isker asaru ines ameqqṛan 35mm Cri de pierre, i d-yewwin aṭas n warazen berra n tmurt, maca di ledzayer wten-d deg-s. Deg useggas 1989 yewwi-d ttriḥ iwakken ad yessuffeɣ s tmaziɣt (taqbaylit) Tawrirt yettwattun i d-yeffɣen di 1996.\nSeg iseggasen n 60' isker-d aṭas isura imecṭaḥ, d wiɣaḍ imeqṛanen in Tiliẓri RTA Les Oiseaux de l'été (1978) d Noir et blanc (1986), Cri de pierre (1986), La Colline oubliée (1996).\nIsura-yines[ẓreg | ẓreg aɣbalu]\n1965 : Comme une âme (Asaru alemmas)\n1967 : La grive\n1967 : Le souf (Imselɣet)\n1967 : Ghardaïa (Imselɣet)\n1968 : Jeux universitaires maghrébins Amulli ameggaz ifriqiyen ugafa (Imselɣet)\n1968 : Le 8 mai 1945 Tam Mayu 1945 (Imselɣet)\n1968 : L'enfer à 10 ans\n1975 : Chroniques des années de braise\n1978 : Les oiseaux de l'Eté (Asaru n Tiliẓri)\n1980 : Noir et blanc aberkan d-ucebḥan (Asaru n Tiliẓri)\n1980 : Regard de la main Tamuɣli n-ufus (Imselɣet)\n1987 : Cri de pierre\n1996 : La coline oubliée Tawrirt yettwattun\nYettwaddem seg "https://kab.wikipedia.org/w/index.php?title=Ɛebderreḥman_Bugarmuḥ&oldid=82098"\nTalalit deg 1936\nLmut deg 2013\nAsebter-agi ibeddel i tikelt taneggarut di 14:25, 26 Yunyu 2019.


Q=5	C=5	SS=2	LS=0	PS=0	DC=0	LC=0	SD=0	BS=1	G0=23	G1=16	G2=7	DLID=ber_Latn	BODY=«Ad tili tfaska n qabel d tagraɣlant...» - La Dépêche de Kabylie\nAccueil Tamazight «Ad tili tfaska n qabel d tagraɣlant…»\nYasin Zidan, d aɛeggal n Tfaska n tezlit tamaziɣt\n«Ad tili tfaska n qabel d tagraɣlant…»\nI lmend n Tfaska n tezlit tamaziɣt i d-yellan ussan iɛeddan di Bgayet, nesteqsa Mass Yasin Zidan ɣef ddeqs n tlufa, yerra-aɣ-d.\nAɣmis n Yimaziɣen : Amek tɛedda s umata tfaska n tezlit tamaziɣt?\nYasin Zidan : S umata tgerrez, ɣas nebda s wuguren deg tazwara, maca Tafaska tis 17 teggeɛmer seg wass wis sin armi d ass n taggara imi i d-ḥeḍren ugar n 55 alef n yimdanen deg teɣzi n tfaska-a. Annect-a mačči d rray-iw kan nekki, maca d rray n yicennayen imeqqranen i d-yerzan akked rray n yinaẓuren d yimdanen i d-yusan s waṭas. Daɣen, ad nzux imi deg teɣzi n 5 n wussan ur d-yeḍri ara umyekčaw deg tfaska-a, ayen i yunfen i twaculin ad d-rzunt yal iḍ ugar n yiḍ yezrin. Ttawilat merra i d-nheyya, yunef ad tezri tfaska s talwit, imi ugar n 300 d aqeddac gar wid yellan d iɛessasen, d itikniyen, d ineɣmisen, d imewlafen. Ula d taɣamsa, terza-d s waṭas imi d-ḥeḍren waṭas n yiɣmisen, rradyuwat akked 18 n tregwa n tiliẓriyin ideg llant 4 n tmura taɛrabin.\nMmeslay-aɣ-d ɣef yiswan n tfaska-a d wamek i d-tella tarrayt n ufran n yitran n uzekka?\nIswan n tfaska ugten. Nebɣa ad nesseḥbiber ɣef tẓuri-a n ccna i ḥemmlen s waṭas Yimaziɣen, daymi i nerra tajmilt i unaẓur ameqqran Karim Tiẓuyar i d-yesuffɣen i ddemma n tfaska-a tasfift-is taneggarut mbeɛd 9 n yiseggasen. Daɣen, tafaska-a, nebɣa-tt ad tili d annar n usuter n tlelli i yimeḥbas yettwaṭṭfen ɣef wannay amaziɣ, daymi i asen-nbud tafaska-a. Ma d iswi agejdan n tfaska-a, d aleqqem n ccetla akken ad kemmlen abrid i ḍefren yimeqranen n ccna n tmaziɣt am Yidir, Ayt Mengellat, Takfarinas, … I lmend n waya, tella-d temsizzelt deg unammas aɣelnaw n tegmi deg yidles d tutlayt n tmaziɣt i aɣ-d-yefkan axxam-is, daymi ara snemreɣ Mass Mustapha Tidjet, i yellan qbel n beddu n tfaska ɣer tama-nneɣ. Deg tiremt tamezwarut myezwaren azal n 60 n yilemẓiyen deg teɣzi n 5 n wussan, syin tefren-d teseqqamut n uktazal iɣef d-yella i lmendad Mass Mohand Ait Ighil 8 n wufriyen i yesfayden s yiwen n usileɣ i idumen 5 n wussan ɣer yiri n tfaska.\nNwala aṭas i yezzin d ameslay send tafaska, armi i d-tenniḍ llan wid yebɣan ad ssamren ɣef tfaska. Amek tella taluft?\nD tidet, llant kra n medden i yebɣan ad ḥebsen tafaska-a n ccna n tmaziɣt akken ur d-tettili ara, yal tikkelt deffir n wacu i ttefren. Tikwal d tallit n umussu “lḥirak”, tikwal d iberdan ur nettwaseggem, tikwal ttefren deffir “ccṭiḥ werdiḥ”, tikwal-nniḍen d idrimen ur nlaq ara ad ttwaserfen ɣef yidles”… Lḥasun ssebbat qwant, iswi-nsen yiwen ! Dɣa qqaren-d belli d ibgaytiyen i yugin tafaska-a. Syin, mi d-kkren wat wawal d yimeɣnasen n tmaziɣt, uɣalen-d lɣaci d twaculin ttasen-d s waṭas, d ayen i idemmren “imdanen-a yessexraben” ad negren.\nAkken neẓra daɣen, llan wid ur nebɣi mi tettekkay deg-s tɣiwant n Bgayet s waṭas n tedrimt deg wadeg ara teg isenfaren-nniḍen. D acu d awal-ik ɣef waya?\nTaɣiwant n Bgayet, tettɛawan tiddukkliwin yesɛan isenfaren n tmetti, aselway n Useqqamu n tɣiwant n Bgayet Mass Ḥusin Merzugi d yiwen n umeɣnas ameqqran n tmaziɣt. Aseggas-a mačči ala taɣiwant i yekkin deg tuddsa-ines maca ugtent tsudduwin i yellan yid-neɣ. Taɣiwant n Bgayet, tettak tadrimt daɣen ula i trebbaɛ timeqqranin n waddal n Bgayet, ihi ilaq ad neḥbes tilɣuɣa n ddabex uḍar d win n tegnaw? Taɣiwant n Bgayet, tella-d i lmendad n wayen i iḍerrun merra d ineḍruyen : addal, idles, timetti, … Ur ilaq ara ad nessexleḍ timsal.\nYaḍra tettxemmimem i usnulfu n kra n umaynut di tfaska-a ɣer sdat?\nSya ɣer kra n wussan, ad nesbed taseqqamut n uheyyi n tfaska tis 18 i nebɣa ad tili d tagraɣlant, daymi i nebɣa ad nebnu ɣef llsas iseḥḥan. Ad tili tfaska i d-iteddun, d tafska n ccna d yidles amaziɣ ideg ara kkint tmura n Tmazɣa. Aṭas n tɣawsiwin timaynutin ara yilin i lmendad n waya. Sya ɣer wussan i d-iteddun, ad awen-id-nefk amaynut.\nTanemmirt. Awal-ik n taggara…\nAhat d asnemmer kan n wid merra yenɛettaben akken ad tufrar tfaska-a. Tanemmirt i Mass Merzugi, lmir n Bgayet, Mass Tidjet, anemhal n Unammas n tegmi, Mass Assad amaray amatu n Useqqamu unnig n timmuzɣa, i Mass Bencix n l’ONDA, d wid merra i d-yefkan afus n tallelt. Tanemmirt daɣen i kečči d Uɣmis n Yimaziɣen d wid merra yellan yid-neɣ. Tilelli i yimeḥbas n wannay amaziɣ.\nArticle précédentChabane Dahleb engagé\nArticle suivantAd ttwaferqen 2 800 n yiqerban ɣef yinelmaden n uswir amenzu


Q=6	C=6	SS=0	LS=0	PS=0	DC=0	LC=0	SD=0	BS=1	G0=15	G1=0	G2=0	DLID=ber_Latn	BODY=- Photo 100 : Photo album - sofeminine\npictures 13562 visits\tUse the left and right arrows on your keyboard to navigate the album 12345678\t91 . Isabel Marant Paris Fashion Week a/w catwalk photos 2011\n92 . Isabel Marant Paris Fashion Week a/w catwalk photos 2011\n93 . Isabel Marant Paris Fashion Week a/w catwalk photos 2011\n94 . Isabel Marant Paris Fashion Week a/w catwalk photos 2011\n95 . Isabel Marant Paris Fashion Week a/w catwalk photos 2011\n96 . Isabel Marant Paris Fashion Week a/w catwalk photos 2011\n97 . Isabel Marant Paris Fashion Week a/w catwalk photos 2011\n98 . Isabel Marant Paris Fashion Week a/w catwalk photos 2011\n99 . Isabel Marant Paris Fashion Week a/w catwalk photos 2011\n100 . Isabel Marant Paris Fashion Week a/w catwalk photos 2011\n101 . Isabel Marant Paris Fashion Week a/w catwalk photos 2011\n102 . Isabel Marant Paris Fashion Week a/w catwalk photos 2011\n103 . Isabel Marant Paris Fashion Week a/w catwalk photos 2011\n104 . Isabel Marant Paris Fashion Week a/w catwalk photos 2011\n105 . Isabel Marant Paris Fashion Week a/w catwalk photos 2011


Q=4	C=0	SS=0	LS=0	PS=4	DC=0	LC=0	SD=0	BS=0	G0=21	G1=8	G2=1	DLID=ber_Latn	BODY=Ajurnalist Adzayri Drareni wtin-t s tnayen n iseggusa n lḥebs | Le RIFAIN\nAjurnalist Adzayri Drareni wtin-t s tnayen n iseggusa n lḥebs\nXalid Drarni yemmeksi x ijiyman, deg yijjen tekli n lḥirak n Lezzayer. AFP\nIjjen lmeḥkama di Lezzayer tiweḍ ad teḥkem x ujurnalist Adzayri Xalid Drareni s tnayen issgusa bellɛen. Zegga tuɣa x-as teḥkem di 10 zi ɣuct s tlata n iseggusa bellɛen. Akraf i das-ggin i Drareni yus-d umi t-ttahmen belli netta « itthudda x tamunt ucal n Lezzayer » d « ulaɣi ɣer tmeskanin wer ttwasellḥent ca ».\nDrareni min ɣer tella 40 iseggusa. Tuɣa izwar-as ixdem i DzayerTv d mamec ixdem d areqqas n TV5 monde di Lezzayer. Ijjen ujurnalist d afrunkufun, leḥsab-nnes di twiter d facebook, ḍeffren-t abarru n yiwdan. Ttakk°aḍen iwdan i das-iggin abuni ɣer 147.900. Ɛawed tuɣa lebda yeḥḍar x ttelibizyu n TV5 monde ittic-d dag-s lexburat n lḥirak i yellan di Lezzayer. Xx manaya i zi ttuɣa ittmunistyar lmexzen n Lezzayer.\nƔer ɛawed : Lezzayer: Xalid Drarni wtin-t s tlata n isegg°usa n lḥebs\nUma-s n Xalid, Cakid Drareni, yenna belli netta dag-s amnus n uma-s. Yenna : « Wer nessin man-t lḥal i di yella. Ɛemmers wer daneɣ-jjin ad as-negg ca n trezzift, ad t-nẓer mamek yella. Merra tutriwin-nneɣ ugin x-asent. Di cehrayen imezwura tuɣa wer yeɛdi rebɛa n ilaɣiten i daneɣ-d-ilaɣa ».\nƔer ɛawed : Human Rights Watch: Lmuɣrib d Dzayer waxxa ttemseɛdawen maca « sessɣaḍen » ijurnalisten\nDrareni maci d ca n ijjen i wer ssinen Izzayriyen. Aterras ɣer-s ca n xemẓṭac iseggusa n lxedmet aked arradyawat. Ssnen-t x webrid mayen tuɣa ifessar di jjurnalat. Maca zegga tuga irezzu Lgayed Saleḥ ad ineɣ lḥirak n Lezzayer di yunyu n 2019. Dewlen ipulisen ttmunistyaren-t netta minzi ittwaḥsab d ijjen zeg wudmawen n lḥirak illan di Lezzayer. Tuɣa xsen ad as-ggen takmamt maḥend wer issikk°iḍ mayen ittemsaren i umaḍal. Xalid Drareni ittɛawad x manaya mamec inna : « xsen ad jiyyfen kul imesli, ad qḍan x jjurnal animan. Rezzun ad jjen lḥirak d aweḥdani. I min iqqnen ɣer ijurnalisten, ixess uɣil ad nexzer mamec ɣa negg ad numn ».


Q=0	C=0	SS=0	LS=0	PS=0	DC=0	LC=0	SD=0	BS=1	G0=7	G1=4	G2=0	DLID=ber_Latn	BODY=tullisin - Lulu.com\nSearch Results: 'tullisin'\n6 results for "tullisin"\nIZIRAN n temẓi By Fahim MESSAOUDENE\nDeg udlis-agi IZIRAN n temẓi, rriɣ-d deg-s ukuẓ (4) n temɛayin akked sin (2) n yisefra d ifessasen s umawal imserreḥ ilmend n yinelmaden d yilemẓiyen s umata. Ad... More > d-iniɣ d timɛayin yettṛebbin, d tid ara yesnernin di tegzi n yinelmaden d yilemẓiyen akk i umi ara tettunefk tegnit ad ɣren adlis-a. S temɛayin-agi, ilemẓi neɣ anelmad ad t-grent ad iḥemmel taɣuri n yidlisen, ad t-ijebbed wul-is ar tɣuri n tullisin neɣ n wungalen. Gar temɛayin-agi ad naf: -AMEDYA N YINELMADEN, tamɛayt-agi tettmeslay-d ɣef wazal n useklu di tudert-nneɣ akked d useḥbiber ɣef twennaḍt-nneɣ yumsen. -ASEKLU YERFAN, tamɛayt-agi sneṭqeɣ-d deg-s aseklu. Tessawal-d daɣen ɣef useḥbiber ɣef yisekla akked tẓegwa s umata. -IZEM ACARAF, TAMETTANT N WUCCEN, di snat n temɛayin-agi, sneṭqeɣ-d deg-sent iɣersiwen. Aṭas n tektiwin i d-jebdeɣ ɣer kra n yimyura am: Esope, Pèdre, Luqman, Al Sharîshî, Ibn-al-Muqaffa....< Less


Q=11	C=5	SS=5	LS=2	PS=5	DC=2	LC=0	SD=0	BS=1	G0=30	G1=17	G2=5	DLID=ber_Latn	BODY=Tella-d tezrawt d unadi, i tikkelt-nniḍen, ɣef yisebtar n tmaziɣt n La Dépêche de Kabylie - La Dépêche de Kabylie\nPar DDK | 23 Juillet 2018 | 1188 lecture(s)\nTASDAWIT N TUBIRET - Akatay n Master ɣef Uɣmis n Yimaziɣen\nTella-d tezrawt d unadi, i tikkelt-nniḍen, ɣef yisebtar n tmaziɣt n La Dépêche de Kabylie\nI tikkelt-nniḍen, yella-d unadi akked tezrawt ɣef yisebtar n Uɣmis n Yimaziɣen i yettilin yal letnayen deg uɣmis La Dépêche de Kabylie.\nMebɛed akatay n duktura akked waṭas n turagin ɣef tira n tmaziɣt i yettilin deg uɣmis-a, ha-t-an, tikkelt-a, yella-d unadi akked tezrawt ɣef umawal i yettwaseqdacen deg yisebtar n Uɣmis n Yimaziɣen. D Leqdic i xedment snat n tnelmadin n tesdawit n Tubiret, Lacène Tamazight akked Nouri Samia, s usentel "Aglam n tesnulfawalt deg Uɣmis n Yimaziɣen n La dépêche de kabylie ; i lmend n talɣa d unamek’’. Tella-d i lmendad-nsent tselmadt Douik Rzika. Tazrawt, tekcem taɣult n tesnilest imi asentel icudd ɣur-s (Aglam n tesnulfawalt i lmend n talɣa d unamek). Ma d talɣiwin n usnulfu, yeɛna asuddem, asuddes, arwas akked ureṭṭal n wawalen. Ɣef yiswi n umahil, urant-d : Ad nẓer ma yella Aɣmis n Yimaziɣen n La dépêche de Kabylie, yesseqdec tasnulfawalt, d wamek i tt-yesseqdac ? Amek i d-yella usexdem-is, d wacu n talɣiwin tisnulfawalanin yegten deg-s ? Ad nẓer, diɣen, ma yella tasnulfawalt tettwafham sɣur yimeɣriyen. Ad neglem tasnulfawalt yellan deg Uɣmis n Yimaziɣen n La dépêche de Kabylie” ama d isuddimen, isuddisen, arwas akked ureṭṭal i lmend n talɣa d unamek.\nAsteqsi agejdan akked turdiwin\nMa d asteqsi agejdan i ɣef treṣa tezrawt d wa : Ma tella-d tesnulfawalt deg Uɣmis n Yimaziɣen n La dépêche de Kabylie, d wamek i d-yella usexdem-is deg yimagraden? Zyada ɣef usteqsi agejdan, llan sin yisteqsiyen inaddayen-a :  D acu-tent talɣiwin timawalanin yellan deg-s, d wacu n talɣiwin yegten? Amek i d-yella ufham n unamek n yisnulfawalanen ɣer yimsulɣa? Ma dayen yeɛnan turdiwin, ad naf turda tagejdant-agi : Yella-d usexdem n tesnulfawalt deg Uɣmis n Yimaziɣen n La dépêche de Kabylie akked turdiwin tinaddayin-agi : Ahat tasnulfawalt ur d-telli ara s waṭas. Yella-d usmeskel deg usexdem n talɣiwin n tesnulfawalt ama d asuddem, asuddes, arwas akked ureṭṭal. Deg wayen yerzan ammud, gelment-d azal n “437” n yisnulfawalen, i bḍant d lesnaf: Isnulfawalen iḥerfiyen war alɣacen, llan azal n 38, 44%, azal n 9, 61% n yisuddimen, 7, 09% n yisuddisen, 6, 63% d talɣa n urwas, 38, 44% n ureṭṭal. Ɣef waya, nnant-d : ‘’ Nufa-d belli talɣa n wawalen iḥerfiyen tuget s waṭas, imi d tayunin timaynutin. Daɣen, ireṭṭalen d nutni i iṭṭfen amur ameqqran deg wammud. Anect-a yuɣal s usemres n yemsiwal i tutlayin-a n tefransist d taɛrabt. I wakken, daɣen, ad kksen lixṣaṣ n umawal n tmaziɣt. Ma d talɣiwin-a n usuddem, asuddes d urwas, ur gtent ara’’. Acu kan, ɣef wakken i d-nnant tnelmadin-agi, yettili-d wugur n usegzi n tesnulfawalt ɣer kra n yimeɣriyen. Ɣef wakken walant ‘’ Yella-d wugur n tesnulfawalt ɣer yimeɣriyen, imi sɛan aɛewwiq i ufham n unamek, imi d awalen imaynuten ɣur-sen, ladɣa wid ur nelmid ara tamaziɣt’’. Ula d amgarad n unamek n wawalen deg yisegzawalen, yeḍḥa-d d ugur, imi i d-nnant ‘’ Ma d ugur-nniḍen i d-nemmuger, d isegzawalen yegten, imi yal asegzawal yemgarad ɣef wayeḍ deg usegzi n wawalen’’. Ɣef wakken walant temnadiyin-agi, d akken asexdem n yireṭṭalen yekkes amekkan n yisnulfawalen deg Uɣmis, ‘’imi smenyifen asemres n wawalen n tutlayin tiberraniyin, ɣas akken llan s tutlayt n tmaziɣt’’.\nTiririt ɣef yisteqsiyen\nƔer taggara, ssawḍent tnelmadin-a ad d-rrent ɣef usteqsi agejdan i ɣef tebna tezrawt-a, ufant : ‘’Ineɣmasen di tira n yimagraden-nsen, ssexdamen tasnulfawalt. Anect-agi, yella-d s tarrayin n usileɣ n yisnulfawalen ama d asuddem, asuddes, arwas akked ureṭṭal. Tella-d tesnulfawalt deg Uɣmis n Yimaziɣen n La Dépéche de Kabylie”, s yesnulfawalen yemxallafen, maca ur gten ara. Sxedmen talɣiwin n usuddem, asuddes, arwas akked ureṭṭal. Talɣa yegten seg talɣiwin-a, d talɣa n ureṭṭal seg tutlayin-nniḍen. Deg yisnulfawalen-a, llan wawalen ur ttwafhamen ara ɣer yimsulɣa, llan wiyaḍ ttwafhamen. Ɣer taggara n tezrawt-a, nnant : ‘’Nessaweḍ ɣer yiswi-nteɣ. Nesbeggen-d belli Aɣmis n Yimaziɣen n La Dépêche de Kabylie d aɣmis yessexdamen tasnulfawalt s talɣiwin n usnulfu n tayunin timawalanin timaynutin yemgaraden. Talɣa n ureṭṭal i yegten s waṭas, yeṭṭef aḥric meqqren di tmeslayt n yal ass. Llan yisnulfawalen ifehmen yimeɣriyen, gzan anamek-is, wiyaḍ ur ten-fhimen ara, anect-a, yuɣal ɣer useqqdec-nsen’’. Deg taggara, ad nini, s yisem n Uɣmis n Yimaziɣen n La Dépêche de Kabylie, ayyuz i tnelmadin-agi, nessaram-asent amecwar ɣezzifen deg unadi-nsent akked leqraya-nsent. I usmekti. Aṭas n yiḍrisen i d-ttekksen yiselmaden n tmaziɣt deg Uɣmis n Yimaziɣen i wakken ad ten-sqedcen deg yikayaden neɣ deg temsirin. Ad naf imagraden n Uɣmis-a ula deg yidlisen iɣurbizen.